text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
بسهولة شديدة، وانتقال السُلطة يحصل بشكل سلس، ليه؟ لأن هما جايين على فوضى. احنا، يا عزيزي، بنشوف كتاب اسمه "العرب لم يغزوا " للمؤرخ الإسباني "إجناسيو أولاجيو". الراجل دا، يا عزيزي، بيقدم نظرية مثيرة للجدل، بتقول إن دخول المسلمين "الأندلس" لا يُعتبر غزو عسكري، بل يُعتبر عملية إحلال وتبديل من | Question | Khaleeji | 217 |
وضع اللاسُلطة إلى وجود سُلطة جديدة. الظروف، يا عزيزي، اللي بأحكيلك عنها دي، طبيعي إنك تتوقع إنها عملت حالة نادرة من التفاهم بين جميع أطراف المجتمع، بنشوف الديانات التلاتة متجمّعة تحت راية الدولة الجديدة، خُد بالك، يا عزيزي، إن دا... تاني برضه، عشان دا موضوع شائك، وهتلاقي المصادر ممكن تختلف | Statement | Khaleeji | 204 |
فيه، بس المصادر اللي احنا At Least، عملنا منها هذه الحلقة، تاريخيًا، الدولة دي كانت نموذج مش منتشر أوي، وتقدر على الأقل بالمقارنة بالعصور الوسطى تعتبره نموذج متقدم شوية، لدرجة، يا عزيزي، إن بعض المؤرخين أطلقوا عليها الـConvivencia، بمعنى "التعايش". ولمّا بنوصل لسنة 950 ميلاديًا، بنشوف مشهد عجيب في "قرطبة"، | Statement | Masri | 220 |
احنا دلوقتي في ربيع "قرطبة". "أيوة يا ، كنت بأشوفه على ، لمّا كنت بأسرق وصلة الدِش." إيه؟! بعيدًا، يا عزيزي، عن محاولاتك للقرصنة، احنا أمام "قرطبة"، مدينة مزدهرة، سكان "قرطبة" بيوصلوا لنُص مليون نسمة، احنا سنة 950، الرقم دا كان إعجازي! الوقت دا، يا عزيزي، "باريس" كانت 20 ألف | Question | Iraqi | 213 |
أول عن آخر. دا مش تعداد سكان، دا قِسط! خلّيني أقولّك، يا عزيزي، إن "لندن"، اللي هي "نيويورك" العصور الوسطى، كانت أقل من كدا. الغريب، يا عزيزي، إن احنا لمّا نيجي نبص على الناس اللي ساهموا في هذه النهضة في "قرطبة"، بتلاقي ناس من كل الأديان، مثلًا، بنشوف "أبو القاسم | Statement | Iraqi | 189 |
الزهراوي"، دا بيُلقب، على حسب بعض المصادر، بـ"أبو الجراحة الحديثة"، "أبو القاسم" اخترع أكتر من 200 أداة جراحية، منهم أدوات لسة بنستخدمها لحد النهاردة، المشارط، والملاقط، أدوات الولادة، أدوات خلع السنان، كل دا شغل "الزهراوي". الجميل، يا عزيزي، في هذه الحالة القرطبية إن "الزهراوي" ما كانش يقدر يعمل كل دا | Statement | Iraqi | 214 |
من غير اليهودي "حسداي بن شبروط"، دا، يا عزيزي، كان طبيب ووزير الخليفة، وهو دا اللي طور النظام الصحي في "قرطبة"، هو دا اللي طور ما يُعرف بالـ"بيمارستانات"، اللي هي المستشفيات، بس طبعًا بالقرطبي. الـ"بيماريستان"، اللي هو المكان اللي اتعلم فيه "الزهراوي"، وبرضه، يا عزيزي، ما كانش يقدر يعمل الكلام | Question | Khaleeji | 212 |
دا، من غير إسهامات الراهب المسيحي "نيكولاس"، الراهب اللي جاب الكتب اليونانية القديمة في الطب، وقام رايح مترجمها من اليونانية للعربية، أشهر هذه الكتب كان كتاب Dioscoridis في علم الأدوية. الراهب "نيكولاس" كمان نشر تعاليمه في "قرطبة"، وزي ما قُلتلك، استفاد منه ناس زي "الزهراوي" وغيره وغيره من التلاميذ. خُد | Statement | Masri | 199 |
بالك، يا عزيزي، أنا كل دا بأكلمك على الطب، قيس دا بقى على بقية التنسيق! ولكن، يا عزيزي، للأسف، هذا العصر اليوتوبي الذهبي التعايشي بين مسيحيين ومسلمين ويهود لم يستمر طويلًا، انت عارف، "ابن خلدون" وحتمية التاريخ! وعجلة التاريخ دوّارة وغدارة! ما فيش أُمّة هتعرف تناملي 200 سنة ورا بعض | Statement | Iraqi | 205 |
مرتاحة! "الأندلس"، يا عزيزي، اتبسطت 100 سنة من عمرها، عشان نشوف سنة 1031 ميلاديًا انهيار الخلافة الأموية في "قرطبة"، بعد صراعات داخل "قرطبة"، كانت النتيجة انقسام "الأندلس". خلّيني أقولّك، يا عزيزي، إن "الأندلس" اتقسّمت لأكتر من 30 مملكة صغيرة، أُطلق عليهم بعد كدا "ملوك الطوائف". "أيوة يا ، اللي كانت | Statement | Masri | 226 |
بتيجي على قناة بالوصلة برضه!" عزيزي، ممكن ننسى الوصلة، ونخلّينا في التاريخ؟ وبعدين، انت إيه اللي مودّيك "ART حكايات"؟ كلنا قاعدين على "ART Cinema"، بنشوف نفس الفيلم هو هو 20 مرة في الشهر! عزيزي، أنا كنت عامل دكتوراه في فيلم "عوكل"! حضرت الفيلم أكتر من 15 مرة! شُفت "أحمد السقّا" | Question | Masri | 196 |
بيموت في "تيتو" 30 مرة! كل مرة، كنت بأستنى يعيش، لحد ما "حرب أطاليا" نزل! ملوك الطوائف، يا عزيزي، كانوا بيحاربوا بعض Full-Time، واخدين أجازات نحارب بعض حروب ما بتقفش. الناحية التانية بقى، مين كان عمّال باصص في ورقته ومركّز وبيدِحّ، هيموت ويخرج من العصور الوسطى، ويشوف الـRenaissance كدا؟ الأوروبيين، | Question | Khaleeji | 210 |
الأوروبيين كانوا عمّالين يتقدموا خطوة بخطوة ناحية ممالكهم عشان يسترجعوها. ملوك الطوائف كانوا على الناحية التانية بيدفعوا مبالغ هائلة سنويًا في حروبهم مع بعض، كانوا مضيعين فلوسهم كلها على الممالك الأوروبية، يا إما بيدّوهم فلوس كرشوة أو جزية، عشان ما يدخلوش عندنا، أو "تعالوا حاربوا معانا الطوائف التانية. المهم، ابعدوا | Statement | Khaleeji | 229 |
عن أرضنا، وخلّونا نركّز في المعركة اللي ما بتخلصش دي!" مع الوقت، يا عزيزي، الفلوس دي خلّت الممالك الأوروبية أغنى وأكثر قوة، والممالك العربية عمّالة تنزف اقتصاديًا! عشان كدا، النهاية كانت متوقعة وما كانتش مفاجئة خالص، هي بس كانت بتحصل بتصوير بطيء جدًا، ومع الوقت، يا عزيزي، بدأت تنهار بالتدريج | Statement | Khaleeji | 217 |
حالة التسامح اللي كانت منتشرة في "الأندلس"، بنشوف الفيلسوف المسلم "ابن رشد" كُتُبه بتتحرق وبتتنسي، بنشوفه هو نفسه بيتنفي! الفيلسوف والطبيب اليهودي "موسى بن ميمون" بيهرب هو كمان من "الأندلس"، وبيعيش فترة من الشتات والتيه، بالمناسبة، يا عزيزي، "صلاح الدين الأيوبي" وهو بيعمل دولته في الشرق، بيخلّيه طبيبه الخاص. اللي | Statement | Masri | 229 |
بأحاول أقولهولك، يا عزيزي، إن في "الأندلس" الانهيار بقى شامل ومتكامل، زي ما انت عارف، يا عزيزي، من حلقاتنا، الممالك بتسقط حضاريًا، ثم تسقط عسكريًا. لمّا بنوصل سنة 1238، ما بيفضلش غير مملكة واحدة بس من ممالك "الأندلس"، هي اللي بتصمد أمام الممالك الأوروبية، وهي "غرناطة". "غرناطة"، يا عزيزي، كان | Statement | Khaleeji | 217 |
عندها مميزات جغرافية وديبلوماسية، كان ليها فايدة سياسية في وسط "أوروبا"، فكنا بنشوف الممالك الأوروبية سايباها في حالها، وعلى أد ما يقدروا بيتجنبوا المواجهة، مملكة "غرناطة" كان تقريبًا حجمها %15 من مساحة "الأندلس"، الـ85% التانيين كلهم كانوا تحت هيمنة "أوروبا"، وأبرز الممالك الأوروبية اللي سيطرت على "الأندلس" مملكة "قشت... | Statement | Khaleeji | 238 |
"أراجون". الممالك دي، ومع دراما سقوط "الأندلس"، بيبدأ، يا عزيزي، يظهر أبطال مهمين في قصتنا، وهما المُدجّنين المسلمين. حكاية المدجنين بدأت مع أول سقوط للممالك العربية في "الأندلس"، وبالظبط بالظبط، مع أول مملكة سقطت، وهي مملكة "طليطلة". الأوروبيين وقتها كان قُدّامهم خيار من اتنين، "يا نطرد كل المسلمين اللي موجودين | Statement | Masri | 228 |
في المملكة، يا إما نخلّيهم جوا ، بس يعيشوا تحت حُكمنا." "، أكيد طردوهم، صح؟ لأن ما فيس حد يحب يبقى زعيم لناس مش من نفس ديانته. ودُول برضه يعني جايين من حتة بعيدة، أقول Gracias، يترد عليا بـGracias!" المفارقة، يا عزيزي، إن هما لو كانوا سمعوا كلامك، ما كانوش | Question | Khaleeji | 185 |
هيلاقوا حد يحكموه! الأوروبيين ما كانش عندهم Option غير إنهم يسيبوا المسلمين في "طليطلة"، أولًا، هما أغلبية السكان. ثانيًا، المسلمين في "طليطلة" كانوا شُطّار جدًا، هما يمكن اللي صنعوا كل إمكانيات الحضارة اللي قامت في "الأندلس"، مزارعين شاطرين وخبراء في أنظمة الري الحديثة، وكمان، دوّقوا الأوروبيين محاصيل عمرهم ما شافوها، | Statement | Khaleeji | 231 |
"أوروبا" قبل "الأندلس" كانت حاجة وحشة، ما كنتش تحب تقعد هناك! رُز، قطن، قصب سُكّر، ما كانوش يعرفوا عنهم حاجة، البرتقال، الليمون، البطيخ، كل دا مش شغلهم، دا شغل برة. المنتجات اللي العرب دخّلوها لـ"أوروبا" فضلت محتفظة بأساميها لحد النهاردة، هتلاقي كلمات زي الـLemon، الـSugar، "شُكّر"، الرُز Rice، القطن Cotton. | Statement | Khaleeji | 225 |
- "أيوة يا ، والكحول Alcohol." - يا ولا! خلّيني أقولّك، يا عزيزي، إن حتى كلمة Orange متاخدة من العربي، لأن العرب كانوا بيسموا البرتقال "نارنج". كمان، مدن زي "قرطبة" و"ألميريا" كانوا من أهم المدن في صناعة الحرير، "ألميريا" أصلًا أصلها اسم عربي، "ألميريا" بمعنى "المرأى"، اللي احنا بنَرَى منه، | Statement | Iraqi | 206 |
مش اللي احنا بنتجوزها! كانت أشبه بمنارة، لأنها كانت على الساحل، "طليطلة" كانت أشهر مصنع سلاح في العالم، ولحد النهاردة، لسة مشهورين بسيوفهم، السيوف اللي اتصنعت من فترة التراث العربي، فهنا، كان صعب على الأوروبيين يقولوا للعرب: "روّحوا!" ليه؟ لأن كان عندهم الـTalents، كان عندهم صناعات مهمة جدًا للأوروبيين، وعشان | Question | Masri | 225 |
كدا، كان القرار إن "هما هيفضلوا موجودين، بس هيفضلوا تحت حُكمنا، هيبقوا مواطنين درجة تانية." وبدأ يتحطلهم شروط، بعضها طبعًا كان متساهل، وبعضها كان متشدد. يعني مثلًا، كان مسموح للمسلمين في البداية إن هما يحتفظوا بالمساجد بتاعتهم، ويتبعوا الشريعة في الأحوال الشخصية، حاجات زي الجواز والميراث وكل هذه التفاصيل، بس | Statement | Masri | 235 |
على الناحية التانية، كان بيتفرض عليهم ضرايب، كان، يا عزيزي، بيتفرض عليهم لبس معيّن، وعلامات تعريفية تفصلهم بين الناس، كان ممنوع إن هما يبنوا مساجد جديدة، آخرهم يعملوا صيانات أو إصلاحات في المساجد اللي موجودة، وممنوع عليهم أي محاولات لدعوة أي حد للإسلام، ناس كتير ما كانتش قادرة تستحمل هذا | Statement | Khaleeji | 208 |
الوضع الجديد، وما فيش مكان نقدر نروحله غير "غرناطة"، المملكة الوحيدة اللي لسة صامدة. بس برضه، كتير كانوا مضطرين إن هما يقعدوا في المكان اللي اتربوا فيه، فكانوا مضطرين إن هما ينسجموا، وأُطلق على هؤلاء الناس، الناس اللي فضلوا، لقب "المُدجّنين". زي ما قُلتلك، يا عزيزي، "غرناطة" كانت الملاذ الآمن | Statement | Khaleeji | 213 |
لهؤلاء الممالك العربية، وزي ما قُلتلك، كانت مهمتها إنها تحمي المسلمين وتحل مشاكلها. وفضلت الأمور مستقرة في مملكة "غرناطة" لأكتر من 200 سنة، لحد، يا عزيزي، ما بتنهار "غرناطة"، والسبب جوازة وخناقة! لا يخفى عليك، يا عزيزي، كقارئ تاريخ الجوازة المقندلة إياها، الجوازة التي أدّت إلى سقوط "الأندلس"، "فرديناند التاني" | Statement | Khaleeji | 232 |
ولي عهد مملكة "أراجون"، اتجوز "إيزابيلا الأولى" وَلية عهد "قشتالة". وفي سنة 1474، بيموت "إنريك الرابع" ملك "قشتالة"، وهنا، يا عزيزي، "إيزابيلا" أصبحت الملكة، مش وَلية عهد، قعدت بقى 5 سنين من 1474 لـ1479، هي مَلِكة، و"فرديناند" لسة ولي عهد، ترجع بقى، يا عزيزي، البيت تعبانة، تفك الـHeels، وتقولّه: "يا | Statement | Masri | 224 |
، أمور المملكة تاعباني! اعملّي كوباية شاي! الرعية مغلباني! آه صحيح، انت لسة ، ما تعرفش حاجة عن إدارة الممالك، وما تخافش، ما تخافش، هأزوّدلك مصروف البيت، معانا فائض ميزانية!" يفضل "فرديناند التاني" ياكل في نفسه لحد ما يموت "خوان الثاني" حاكم "أراجون"، وهنا، "فرديناند" بيترقى، وربنا بيكرمه، ويصبح المَلِك. | Statement | Khaleeji | 224 |
ومع وصول "فرديناند" للحُكم، أكبر مملكتين قويتين أوروبيين في "إسبانيا" بيتوحدوا. "أراجون"، يا عزيزي، اللي بيحكمها "فرديناند" التاني، مكانها حاليًا هو إقليم "كتالونيا"، الإقليم اللي كان مسلح بقوة عسكرية بحرية جبارة، على الناحية التانية، "إيزابيلا" مش بتدرب "وادي دجلة"، دي معاها "قشتالة"، "قشتالة" دي، اللي في قلبها "طليطل... | Statement | Masri | 254 |
باقتصاد قوي جدًا جدًا. المسلمين، يا عزيزي، في الوقت دا هيلاعبوا "ريال" و"برشلونة" مع بعض! تخيل، يا عزيزي، تبقى قاعد بتتفرج على الـ"كلاسيكو"، مش بيلعبوا ضد بعض، بيلعبوا ضدك! طبعًا، يا عزيزي، مش عايز أقولّك على أداء "غرناطة" في "لليجا"! المملكتين، يا عزيزي، بيتحدوا، وبيصرّوا على هدف واحد، وهو إنهاء | Statement | Masri | 233 |
وجود المسلمين في "الأندلس". "، أنا لاحظت إن انت خدعتني، انت قُلتلي على الجوازة، فين الخناقة يا نصّاب؟! أم إن انت كنت تقصد إن الخناقة في قلب الجواز؟" لأ، يا عزيزي، الخناقات الزوجية دي بتحصل في أي مملكة، متوقعة، أنا، يا عزيزي، هنا بأتكلم على خناقة تانية خالص، خناقة موجودة | Question | Masri | 199 |
في قلب "غرناطة"، "غرناطة"، يا عزيزي، ما كانتش واخدة بالها من التهديد وكل اللي بيحصل ضدها دا، وإن الممالك الأوروبية في "إسبانيا" بتتحد ضدها، دا ليه؟ لأن الحرب الأهلية كانت قايمة بالفعل جواها، "غرناطة" كانت بتحارب "غرناطة"! الأسرة الحاكمة في "غرناطة" كانوا بيحاربوا بعض على السُلطة. وعلى عكس بقى "فرديناند" | Question | Khaleeji | 224 |
و"إيزابيلا"، الأجواء الأُسَرية في "غرناطة" لم تكن مستقرة، الملك "أبو الحسن علي" كان بيحارب مين؟ ابنه "أبو عبد الله الصغير". الأم بقى "عائشة الحُرة"، كانت بتدعم مين؟ ابنها ضد جوزها، - "إيه يا بس؟!" - "أنا حُرة، ما بأحبهوش!" الأسرة المفككة دي، يا عزيزي، ما كانتش بس بتحارب بعضها، لأ، | Question | Khaleeji | 209 |
كان بيحاربها طرف تالت، مين؟ عم الواد، "يا عيني، يا ، على الملك! أكيد عندهم Trust Issues! ما بيثقش في حد! ابنه ومراته وأخوه طمعانين في اللي معاه؟!" المملكة، يا عزيزي، كان فيها 3 جيوش بيحاربوا بعض، وصحيح الحرب بتخلص بموت الأب والعم، و"أبو عبد الله الصغير" هو اللي بيحكم، | Question | Khaleeji | 189 |
أو كما يسميه الإسبان "بو أبديل"، "بو أبديل"، يا عزيزي، يا حبيبي، حارب أبوه وحارب عمه، وانتصر، وهيه واحتفالات، هوبا، الأوروبيين على الباب! الأوروبيين دخلوا، شغل "جواردويلا"، تيكي تاكا، وصلوا العاصمة "غرناطة" في ما فيش! بعد كدا، بيحاصروها حصار دامي ومؤلم بيستمر لـ8 شهور كاملين، وتحت ضغط انتشار المجاعة جوا | Statement | Khaleeji | 228 |
"غرناطة"، بيعلن آخر ملوك العرب في "الأندلس" "أبو عبد الله الصغير" في 25 نوفمبر 1491، الاستسلام، وبيوقع معاهدة "غرناطة" لتسليم مملكته، وبكدا، يا عزيزي، بتنتهي دولة "الأندلس". الحقيقة إن انت ممكن تتوقع إن شروط الاستسلام تبقى شروط في غاية القسوة، ولكن اللي بنلاقيه إنها شروط في غاية الكرامة، بنجد الكثير | Statement | Khaleeji | 221 |
من السخاء في ما يخص الحقوق والحريات، المعاهدة مثلًا كانت بتسمح إن المساجد تفضل مفتوحة، والأدان يترفع والمسلمين يقدروا يمارسوا شعائرهم بحرّية تامة، الأوقاف الإسلامية تفضل زي ما هي، المحاكم الشرعية تفضل زي ما هي، ما حدش هيجبر العرب والأمازيغ اللي هناك إن هما يغيّروا دينهم، والضرايب مش هتزيد عن | Question | Khaleeji | 213 |
اللي كانوا بيدفعوها قبل كدا، لو عايزين يهاجروا، هما أحرار، لو غيّروا رأيهم بعد ما هاجروا، وعايزين يرجعوا تاني، هما أحرار، معاهدة في غاية الطيبة، تحس أستاذ "محمود سعد" هو اللي حاططها! المؤرخ البريطاني "ماثيو كار" في كتابه Blood & Faith بيوصف هذه المعاهدة، اللي عاملها الأوروبيين، إنها من أكثر | Statement | Khaleeji | 208 |
المعاهدات السخية في العصور الوسطى، قبل، يا عزيزي، ما يكمّل ويقول إنها جنب هذا السخاء كانت أكتر معاهدة تم التآمر عليها في الخفاء، خلّيني أقولّك ازاي. أول 7 سنين بعد سقوط "غرناطة"، من 1492 لحد 1499، "فريدريك" و"إيزابيلّا" التزموا نسبيًا بهذه المعاهدة، القِس المسئول عن "غرناطة" وقتها كان اسمه "هيرناندو | Statement | Khaleeji | 219 |
دي تالافيرا"، ودا كان شخص مؤمن جدًا جدًا بالحوار، بيتعامل مع العرب والأمازيغ بمنتهى الحكمة، ولكن مع الوقت، بنلاقي شخص تاني سُلطته بتزيد في البلاط المَلَكي، وهو الكاردينال "فرانشيسكو دي سينيروس". أستاذ "فرانشيسكو"، يا عزيزي، ما كانش عاجبه جو التسامح دا، "إيه أجواء التسامح دي؟! هنوخّدهم علينا بقى، ونقعد بقى | Question | Masri | 224 |
كدا، وحالة تعايش؟! ليه؟!" "فرانشيسكو" كان شايف إن الأرواح المسلمة يجب تخليصها من الكفر بالقوة، والراجل ما كدّبش خبر، بيقرر ينفّذ أفكاره بمنتهى القوة والحزم، ويبدأ يقبض على المشايخ المسلمين ويهددهم: "يا تسيبوا دينكم، يا تفضلوا في السجن!" يبدأ يجمّع مجموعة من المسلمين، ويعمّدهم بالقوة، ويقولّهم: "لو رجعتم للإسلام تاني، | Question | Khaleeji | 238 |
هتموتوا!" وفي حدث صادم، بيجمع آلاف المخطوطات العربية، ويقوم حارقها وسط ساحات "غرناطة"! وفي نفس الوقت، يا عزيزي، "فرديناند" و"إيزابيلا"، اللي كانوا المفروض ضامنين هذه المعاهدة، عملوا Sleep Mode، شالوا الـNotifications! مسألة المدجنين بقت مسألة هامشية، الناس بتبني إمبراطورية، وفيه رحلات بقى، وناس طالعة، وناس بتدوّر على ب... | Statement | Khaleeji | 231 |
يا عزيزي، الإنسان بين الإنسانية والتوابل، التوابل هتكسب! "انت روحك غالية عندنا آه، بس الفراخ بتحتاج تتبّل يومين! ما تخيرنيش، أرجوك، بينك وبين الـ! ما تحطش نفسك في جملة واحدة مع الكمّون! انت ولا تسوى!" أنا، يا عزيزي، مش بأهزر، في نفس السنة لسقوط "غرناطة"، "إيزابيلا" كان بتموّل حملة لمستكشف | Statement | Khaleeji | 217 |
إيطالي، ممكن تبقى عارفه، اسمه "كريستوفر كولومبوس"، الراجل اللي مش بس هيجيب بهارات، دا هيجيبلنا البطاطس والطماطم والـCorn. "، صحيح، أنا سمعت إن انت You Watch Corn، هل الكلام دا صحيح؟!" "كريستوفر كولومبوس" كان طالع يشوف طريق تجارة جديد للغرب، "كريستوفر"، يا عزيزي، كان، زي ما حكيتلك 500 مرة على | Question | Masri | 211 |
مدار هذا البرنامج، كان رايح يحاول يروح "الهند" من ناحية الغرب، قالّك: "بأقولّك إيه، عندي حلوة كدا، بتقول إن كوكب دا مدوّر، الناس كلها رايحالي من ناحية جنوب ، ، طب ما أنا أروح الناحية التانية، ألفّ وأوصل، أبقى لوحدي." اللي بيحصل، يا عزيزي، زي ما انت عارف، إن "كريستوفر | Statement | Khaleeji | 190 |
كولومبوس" ما بيروحش "الهند"، ولكن بيخبط في قارتين اسمهم الأمريكتين، عالم جديد تمامًا، عالم مليان كنوز، مستني حد يجيله يكتشفها، "قارتين كاملين لقيناهم! دهب، فضة، أكل، كل حاجة! هنقعد بقى نسيب كل دا، وتقعد تقولّي تعايُش وناس نعيش معاها ونحترم أديانها وكدا؟! الكلام دا لمّا يبقى عندنا اتحاد أوروبي! مش | Question | Masri | 227 |
معقولة بقى هنسيب كل دا، ونركّزلي على رجُلين دين، واحد متسامح، والتاني مش متسامح أوي؟! خلاص!" اللي بيحصل، يا عزيزي، إن "فرانشيسكو دي سينيروس" كل يوم قوّته كانت بتزيد، ممارساته ضد المسلمين بتقوى أكتر وأكتر، عشان تيجي اللحظة، اللي ما كانش حد عامل حسابها. في ديسمبر 1499، مجموعة من الجنود | Question | Masri | 209 |
الإسبان بيدخلوا أكبر أحياء المسلمين في "غرناطة"، حي "البيازين"، الإسبان بيحاولوا يقبضوا على بعض المسلمين اللي هناك، وهنا، المسلمين دُول بيثوروا على الجنود دُول وبيقتلوهم، وبيروحوا يحاصروا بيت "فرانشيسكو دي سينيروس"، وكانوا على بُعد خطوة واحدة من إن هما يقتلوه، لولا إن هو بيهرب في اللحظة الأخيرة، بيهرب فين؟ بيروح | Question | Masri | 228 |
قصر "الحمراء"، بيروح للملك "فرديناند" يقولّه: "الحقني!" وهنا، "فرديناند" بيؤمر بمعاقبة سكان حي "البيازين" بالكامل! السكان دُول في الأساس مدنيين، ولكن مع دخول الجنود دُول تحولوا إلى أشخاص غاضبين، في حقيقة الأمر، كل الأسلحة اللي حيلتهم عصيان وسكاكين. فجأة، يا عزيزي، بيلاقوا نفسهم في مواجهة مع أقوى جيش أوروبي، في | Statement | Masri | 228 |
ظرف أيام، الثورة كانت اتسحقت تمامًا، وبيتعرّض سكان الحي إلى عقاب جماعي! وهنا، الكاردينال "دي سينيروس" لقى إن اللحظة دي مناسبة، هيتخلّص من العقبة الوحيدة اللي قُدّامه، هيتخلّص من الراهب المتسامح "دي تالافيرا"، هيتهمه إن مهرطق ومتعاطف مع المسلمين، بل هيبالغ ويقول إن هو يهودي متخفي في زي مسيحي. وصحيح، | Statement | Masri | 214 |
يا عزيزي، إن المحكمة بتبرّأ "دي تالافيرا" في الآخر، إلا إن دي بتكون نهاية وجوده، بعدها، بيتخلّى عن منصبه، وبيعتزل العالم تمامًا، وبيعيش في دير لحد ما يموت سنة 1507. بعد ما "فرانشيسكو سينيروس" طيّر منافسينه وخِليله الجو بالكامل، راح أقنع المَلِك والمَلِكة إن هما يطلّعوا مرسوم كل مسلم في | Statement | Khaleeji | 208 |
"غرناطة" أمامه خيار من خيارين، يا إما يغيّر دينه، يا إما يسيب البلد! "معلش بقى، هي ساعة ضيّقة، واحنا مش طايقين نفسينا! ما فيش بقى لا مناظرات ولا محاورات ولا مقارنة أديان! شغل دا هناك، في !" وفي سنة، يا عزيزي، 1502، بينزل مرسوم أكثر تعميمًا على كل مسلمين "إسبانيا"، | Statement | Masri | 198 |
كل المسلمين في "قشتالة"، اللي هي معظم "إسبانيا" حاليًا، برضه، يا يسيبوا دينهم، يا يمشوا. "يا ، ما يمشوا، ما هي أرض الله واسعة، يعني، المسلمين أول ما وعيوا، وعيوا على ؟! ما الدولة الإسلامية مترامية الأطراف، خلّيهم يشوفولهم أي طرف يا عم!" الحقيقة، يا عزيزي، إن هذا المرسوم كان | Question | Khaleeji | 201 |
محطوط وصُنّاعه عارفين كويس أوي إن المسلمين مش هيعرفوا يمشوا من البلد، ليه؟ لأن أولًا، تكلفة السفر غالية، أغلب المسلمين ما يقدروش على تمنها، احنا في زمن ما قبل النقل العام والميكروباصات والـEasyJet! ثانيًا، يا عزيزي، ودا الأبشع، إن انت ممنوع وانت مسافر تاخد أي حاجة معاك، ممنوع تاخد غير | Question | Khaleeji | 213 |
اللي إيديك تقدر تشيله، انت وتمرينة الـUpper! ولأن الـBi والـTri بتاعة الإنسان العادي لها حدود، فصعب تاخد أرضك وبيتك وورشتك وحيواناتك! وحتى لو فكرت تبيع الحاجة وتطلع بفلوسها، فالقرار حظر على المسلمين إن هما ياخدوا أي أموال أو دهب أو فضة، يعني، لو هتروح بلد تانية، ما حدش يعرفك فيها، | Statement | Khaleeji | 203 |
فانت مش شايل غير شنطة هدومك بس! كمان، يا عزيزي، السفر، زي ما قُلتلك، وقتها ما كانش حاجة سهلة خالص، دا، يا عزيزي، كان الوقت الذهبي للقرصنة في "البحر المتوسط"، البحر، يا عزيزي، ما كانش أمان، فرص إن انت يتم قرصنتك أو قتلك أعلى بكتير من فرص إن انت توصل، | Statement | Khaleeji | 182 |
في أي لحظة، انت مش معرّض إن انت كمان تتقتل، لا، دا انت ممكن تُستعبَد، تُستعبَد لبقية حياتك، يا ريت تموت! في الوقت العصيب دا، بتطلع واحدة من أهم الفتاوى، الفتوى اللي هتشكّل تاريخ عرب وأمازيغ "إسبانيا"، والمعروفة بفتوى "وهران"، أو وثيقة "وهران". تحت الضغط اللي كان حاصل على المسلمين | Statement | Iraqi | 206 |
في الوقت دا، مجموعة منهم بعتوا رسالة سرّية لعلماء المسلمين في "وهران"، "يا جماعة، احنا مسلمين، تم إجبارنا على تغيير ديننا، بيخلّونا نروح الكنيسة نتعمد ونسب النبي بشكل علني! بس احنا مش راضيين خالص عن الوضع دا، نعمل إيه؟!" خلّيني أقولّك إن "وهران" وقتها كانت أقرب وأكبر مدينة إسلامية لـ"إسبانيا"، | Question | Masri | 221 |
وبالتالي، علماء "وهران" كان عليهم مسئولية ضبط حال المدجنين في "إسبانيا"، فبيقوموا مطلّعين الوثيقة اللي بتقول المدجنين يعملوا إيه في حياتهم. والوثيقة بتقول إن أجبروك إن انت تغيّر دينك، اكدب، وقول إن انت غيّرته، مش قادر تصلّي الـ5 صلوات قُدّام الناس في النهار؟ جمّعهم وصلّيهم بالليل، ومش لازم تصلّي بجسمك، | Question | Iraqi | 225 |
صلّي ولو بحركات بسيطة. مش قادر تطلّع زكاة؟ احسبها صَدَقة، وطلّعها لحد فقير، حتى لو كان مش مسلم. مش قادر تصوم رمضان؟ افطر، وصوم أيام تانية غير رمضان. لو عايز تتظاهر إن انت بتاكل خنزير، كُله، عشان ما تتفضحش. لو أجبروك تنطق بكلام ضد الإسلام، قوله. واعتبر فريضة الحج ساقطة | Question | Masri | 204 |
من عليك، ومش مطلوبة منك. الوثيقة دي، يا عزيزي، رسمت بشكل كامل تفاصيل حياة مزدوجة اضطر فيها مئات الآلاف من المسلمين إن هما يعلنوا ظاهريًا مسيحيتهم، وأصبحوا ما يُعرَف بالـ"مورسكيين". الكلمة دي، يا عزيزي، مكوّنة من شقّين، "مورو" بمعنى "مسلم"، و"إسكو" بمعنى "مزيف" أو "صغير". بشكل أو بآخر، يا عزيزي، | Question | Khaleeji | 233 |
أصبح عندنا مسيحيين مزيفين، أو مسلمين مستترين. المسلمين دُول، يا عزيزي، كانوا مسيحيين من برة، بيروحوا الكنيسة، وبيسمّوا أساميهم أسامي أوروبية، زي "عمر الشريف" كدا في " و"، يقول ملوخية، ويعمل جبانيوت! ولكنهم برضه، زي "عمر الشريف"، في السر كدا في بيتهم، بيرجعوا مسلمين، بيصلّوا وبيصوموا وبيعلّموا ولادهم الإسلام. كان | Statement | Masri | 240 |
ممكن، يا عزيزي، الوضع يفضل مستمر على كدا، والكل يفضل مَرضي، الملك حاسس إن هو تمام، والسُلطة الدينية متراضية، هو آه الناس مجبورة على دين تاني، بس اللي في القلب في القلب. بالمناسبة، يا عزيزي، مثل مصري، اللي هو "اللي في القلب في القلب يا كنيسة"، كان طالع برضه من | Statement | Masri | 178 |
أقباط "مصر"، وَسطَن انت بقى! "، بعد إذنك، لمّ الأجندة! ممكن نرجع لـ؟" المهم، يا عزيزي، إن في الخلفية كان هناك شيء ما في الطريق، ثمة حاجة، كان هناك زحف لأكتر شيء مرعب في تاريخ "أوروبا" بالكامل، حاجة اسمها "محاكم التفتيش". خلّينا، يا عزيزي، نرجع ورا شوية، تحديدًا تحديدًا، سنة | Question | Masri | 212 |
1478، البابا "سيكستوس الرابع" بيؤسس ما يُعرف بـ"ديوان التفتيش الإسباني"، دا كان ديوان الهدف الرسمي منه الحفاظ على بقاء العقيدة، ولكنه طبعًا لمّا اتعمل، كان موجّه إلى فئتين، أول ناس هما اليهود، اليهود اللي عدّوا بنفس التجربة اللي عدّى بيها المورسكيين بالظبط، افتكر، يا عزيزي، 200 ألف يهودي تم إجبارهم | Statement | Iraqi | 214 |
على الدخول في المسيحية في الوقت دا، بعد ما كانوا عايشين في حالة من الحرية النسبية وقت الحُكم العربي، دُول أول ناس. تاني فئة، يا عزيزي، هما الهراطقة، ودُول المسيحيين اللي عندهم أفكار دينية مخالفة للأفكار الرسمية، وارجع لحلقة "الصهيونية المسيحية". اللي بيحصل بقى، يا عزيزي، إن بعد سقوط "غرناطة"، | Statement | Iraqi | 202 |
وثورة "البيازين"، اللي حكيتلك عنها، بيبدأ ديوان التفتيش يتدوّر ناحية المورسكيين. ولو فاكر إن محاكم التفتيش دي مجرد محاكم، فيه "سيدي القاضي"، و"حضرات المستشارين"، و"المتهم الماثل أمامكم"، مش كدا، دي نيابة عامة بس، ما فيش دفاع! التفتيش، يا عزيزي، على حسب وصف بعض المؤرخين، كان جهاز قمعي متكامل، كل ديوان | Statement | Masri | 218 |
جواه عنده موظفين كتير، منهم الجواسيس اللي منتشرين في كل حتة في الشوارع، وفيه كمان الكَتَبة اللي بيسجلوا كل المعلومات اللي بتوصل للجواسيس، بيقعدوا عليها يعملوا Data Analysis، عشان يوصلوا للمتهمين، وكمان، فيه محققين، معاهم أخصائيين تعذيب، Full-Time انتزاع اعترافات! كل هؤلاء هيخلّوك تقول كل اللي عملته، وكل اللي ما | Statement | Khaleeji | 219 |
عملتهوش! دواوين التفتيش، يا عزيزي، كمان اخترعت وسائل تعذيب جديدة، Creative، حاجات ما كانتش معروفة قبل كدا، أبهرت الناس! حاجات مثلًا زي Strappado، قد تبدو دي، يا عزيزي، حاجة بيتحط عليها Skimmed Milk، وهتبقى مشروب في "ستارباكس"، إلا إن دي كانت وسيلة تعذيب! الشخص اللي فيها بيترفع من إيديه ورا | Statement | Masri | 201 |
ضهره، ويتعلّق في الهوا، وزن جسمه بيشد على كتافه كلها، نفس وضعية كوز اللانشون في البقالة! ولو واحد زي حالاتي كدا، رشيق وFit ووزنه مش هيتقلّ على كتافه، فبيقوموا، يا عزيزي، رابطينه بأوزان في رجليه، عشان يزوّدوا الألم على كتافه! انت عارف، يا عزيزي، الكتف زي الركبة، بيتلكك على الإصابة! | Statement | Masri | 205 |
فالأكتاف كانت بتتخلع من مكانها! دا اللي بيجيلنا من "إسبانيا"! آه! كمان، يا عزيزي، كان تم اختراع وسيلة تعذيب اسمها "الإيهام بالغرق"، شغل "ماجد المصري"، 23 حلقة قاطع الأكسجين عن "تامر حسني"! أنا مش عارف الراجل دا ازاي لسة بيغنّي لحد دلوقتي! الأمريكان كمان كانوا بيمارسوه في "العراق"، في "أبو | Statement | Masri | 212 |
غريب"! بعد الشغل دا كله، يا عزيزي، شغل محاكم التفتيش، Actually، يا عزيزي، أشهر وسائلهم كانت سرير التعذيب، الشخص منهم كان بيتربط إيديه ورجليه في سرير، والسرير دا فيه ترس بيخلّي أطرافه تتباعد عن بعضها، فانت، يا عزيزي، بتتحول إلى فطيرة، بعد الشر عليك يعني! "بعد الشر عليك إيه يا | Statement | Iraqi | 196 |
؟! أنا ملاحظ إن وشك نوّر بعد ما جيبنا سيرة التعذيب! انت ما كنتش مبتسم كدا في فتح من أول الحلقة! تعذيب، إعدام، عبودية، بألاقيك متحمس أوي! مبتسم! سعيد! حق بقى، خير، جمال، حلقة لغة عربية، ما بأشوفكش! قاطع ميّه ونور!" محاكم التفتيش كانت بتتفنن في التعذيب لدرجة إن هما | Question | Khaleeji | 192 |
كانوا بيجيبوا أطباء مخصوص، يعملوا إيه؟ يعملوا إيه؟ يمنعوا موت الناس وقت التعذيب، يقعدوا جنب الشخص اللي بيتعذب، يشوفوا امتى بيجيب آخره، ويقولولك: "بس بس بس! بس كدا، لأحسن يموت! عشان نلحق نعذبه بُكرة!" ممنوع حد يموت في التعذيب، لأن موت المورسكي له شروط خاصة جدًا! المحكمة كانت عبارة عن | Question | Khaleeji | 215 |
سؤال ورد غطاه، "هتعترف إن انت مذنب وهتتوب؟ ولّا لأ؟ لو اعترفت، هنحكم عليك بعقوبة خفيفة، سجن، جَلد، غرامة." القاضي و"موده"، فطر النهاردة ولّا ما فطرش! "ما اعترفتش؟ الحُكم ببساطة الحرق حيًا. فمن الآخر، اسمع الكلام، واعترف!" معظم الناس، يا عزيزي، زي ما انت متوقع كانوا بيعترفوا بحاجات هما ما | Question | Khaleeji | 231 |
عملوهاش، عشان ما يتحرقوش! الحرق دا ما كانش حدث عادي، دا كان مهرجان، Event، فاعلية اسمها "فعل الإيمان"، آلاف المتفرجين بييجوا، ملوك، نبلاء، بييجوا يحضروا، كأنك رايح "كرنفال"! بيشوفوا، يا عزيزي، المذنبين ماشيين في الشوارع، لابسين زي ما تقول كدا، قراطيس، الناس بتتفرّج عليهم، وبتضربهم وبتشتمهم، وناس تانية بتستعجلهم: "يلّا | Statement | Khaleeji | 239 |
يا شباب، هتتأخروا على الحرق! الـAir Fryer سِخِن، Burning Pan!" في الساحة، بتتقال خُطَب دينية طويلة، وفي نهاية الخُطَب دي، بيتم دعوة المتهمين للتوبة، "للمرة الأخيرة، لو تُبت، هتبقى محظوظ!" هيمارسوا معاك الرحمة، وشوف بقى محاكم التفتيش لمّا تمارس الرحمة! مش هيخلّوك تروّح بيتكم، هيخنقوك قبل ما يحرقوك! الجثث، يا | Statement | Masri | 222 |
عزيزي، المحروقة، زي ما انت عارف، من القرون الوسطى، لازم تتساب للناس تبقى عبرة! كان، يا عزيزي، في هذا الوقت، الغرض من العقاب مش رد الحق، ولكن الغرض إن انت تبقى عبرة، إن انت تمنع إن حد يعمل هذا الفعل، كان بيستهدف النفسية، كان بيستهدف الروح! كنا، يا عزيزي، بنشوف | Statement | Khaleeji | 181 |
أمثال لناس بعد ما ماتت بيتم اكتشاف إن هما لمّا كانوا عايشين، كانوا مهرطقين أو مورسكيين، بيطلّعوا عضمه من المقبرة ويحرقوه، زي ما كان هيحصلّه لو كان حي! نظام تفتيش خلق مجتمع من المرعوبين! وابتدا يبقى عندنا أسئلة غير منطقية، "الله! الراجل دا لابس هدوم جديدة ومستحمي يوم الجمعة ليه؟! | Question | Khaleeji | 207 |
رايح صلاة الجمعة ولّا إيه؟! هه؟! هه؟! حي على الفلاح، هه؟! شايفك!" يشوفوا واحد تاني، ممكن يبقى Vegan، عادي! وعنده ارتجاع، عنده حموضة، "انت ياد صايم يا لا! ولّا ما بتاكلش خنزير؟! اوعى!" الوشاية كانت سرّية ومضمونة، ومكافآتها دايمًا حاضرة، "لو بلّغت عن جارك، هنقبض عليه ونعدمه، وانت تاخد أرضه | Question | Masri | 221 |
ودُكّانه وحيواناته!" لك أن تتخيل، يا عزيزي، أي مُواطن أوروبي كان مزنوق في قرشين، | Statement | Masri | 58 |
كان بيعمل إيه في أخوه اللي جنبه! "أنا شامم ريحة إسلام عندكم! فيه أو !" وبرغم، يا عزيزي، كل اللي بأحكيهولك دا، المسلمين كانوا صامدين جدًا، حاولوا بكل الطرُق إن هما يتمسكوا بإيمانهم، خبّوا نُسَخ من "القرآن" في حيطان بيوتهم. خلّيني أقولّك إن في القرن الـ20، بعد مئات السنين، بيوت | Statement | Iraqi | 202 |
قديمة في "سرقسطة" و"أراجون"، اتلاقى تحتها مئات من المخطوطات المستخبية في الجدران، من آثار المورسكيين. لسنوات طويلة، فضل المورسكيين ماشيين على حد السيف، بيخاطروا بحياتهم تقريبًا كل يوم، بيظهروا للناس عكس اللي هما مؤمنين بيه، وبيخبوا كل حاجة غالية عندهم وبتربطهم بدينهم الحقيقي. وبيسهّل حالة المشي على الحبل دي وصول | Statement | Masri | 227 |
حفيد "فرناندو" و"إيزابيلا" للحُكم، مين؟ "تشارل الخامس". الراجل، يا عزيزي، عمل عملية أنا بأعملها في يومي عادي، وهي ممارسة التجاهل، "أنا هأعمل فيها مش شايف ومش عارف إيه معنى الحُب!" الراجل بيطبّق ما يشبه التجاهل الحذر لمسألة المورسكيين، دا، يا عزيزي، مش لأن إيمانه ضعيف، لأ، الراجل تعامل مع المشكلة | Question | Masri | 219 |
بشكل براجماتي، "أنا مصلحتي في هذا الوضع." و"تشارل"، يا عزيزي، كان محظوظ إنه حفيد لفردتين تُقال في "إسبانيا"، وريث عائلات مَلَكية محترمة جدًا، من ناحية الأب ومن ناحية الأم، ما شاء الله، هو كان فاتح اتحاد أوروبي على الضيّق! حُكمه، يا عزيزي، امتد لأجزاء من "إيطاليا" و"هولندا" و"بلجيكا" و"إسبانيا" و"النمسا" | Statement | Khaleeji | 226 |
وكل "أمريكا اللاتينية"، واخد، يا عزيزي، الـEuro وCopa América، ما فيش، يا عزيزي، منتخب جامد ما كانش تحت حُكمه! ما شاء الله، كان واخد أول 5 قنوات في BeIN! المشكلة، يا عزيزي، إن المساحة الشاسعة دي خلّت عنده عداوات مع العالم كله تقريبًا، يعني، هو في "النمسا" بيحارب السلطان العثماني | Statement | Khaleeji | 189 |
"سليمان القانوني"، السلطان اللي كان ناصب مدافعه ناحية "فيينا"، وبيستعد لدخولها. وكان بيحارب الفرنسيين على "إيطاليا". أما في البحر والممالك الجديدة، فكان بيحارب الإنجليز. دا، يا عزيزي، كان موسم الخصومات في الاستعمار! اللي إيده كانت بتطوله، كان بيجيبه، اللي كان بيطول بلد، بياخدها الـCashier! ولو راح ناحية "المتوسط"، هيتك... | Statement | Levantine | 227 |
قراصنة "الجزائر"، "خير الدين برباروسا". في "ألمانيا" بقى، عنده حوار اسمه "مارتن لوثر"، وارجع شوف حلقة "الصهيونية المسيحية". دُول بقى، يا عزيزي، مش مسلمين مستخبيين، لأ، دُول مسيحيين طالعين يشككوا في الكنيسة الكاثوليكية. عايزك، يا عزيزي، تعدّ معايا الأعداء، انت بتحارب فرنساويين وعثمانيين وبروتسانت وقراصنة جزائريين وإمبرا... | Statement | Masri | 263 |
ما فيش فرقة من دُول، تاخد منها الـ3 بُنط! وحُط نفسك مكان "تشارل الخامس"، "هل انت ناقص تفتح لعبة جديدة جوا عندك؟! تعلن الحرب على طايفة معاها أصول حِرَف مهمة زي الزراعة والصناعة والتجارة؟ ولّا تسيبهم جوا قاعدين؟ هما أصلًا خايفين منك ومن محاكم التفتيش. ما تلعبش في حاجة! ما | Question | Khaleeji | 206 |
تديلهومش أمل! هما مقموعين ومتعودين على القمع، وبيدعوا ربنا ما تشوفهومش! اعمل نفسك مش شايف!" وبرغم، يا عزيزي، إن هو كان ملك متدين جدًا ومؤمن بفكرة نقاء العقيدة، إلا إنه، يا عزيزي، كان عارف ومطنش، وبنلاقي، يا عزيزي، إن هو عنده كمان مساحة في التفاوض، الراجل، بشكل أو بآخر، كان | Statement | Masri | 206 |
تاجر، ودا، يا عزيزي، بيتجلى في قصة مهمة، لمّا مثلًا بيتم منع استخدام اللغة العربية بموجب قانون نزل سنة 1526، أي حد هيتمسك بيتكلم عربي، هيتحاكم، Alt + Shift يمين، إعدام! ساعتها، يا عزيزي، هذا الملك هيتفاوض مع المورسكيين، ويقولّهم: "بصوا، خلّونا نوصل لاتفاق، هنسيبكم تتكلموا بالعربي عادي، بس قصاد | Statement | Khaleeji | 218 |
دا، هتدفعولنا." وهنا، يا عزيزي، بنشوف "تشارل" بيوافق لمّا كبار المورسكيين بيحاولوا يتفاوضوا معاه، بيطلبوا منه إن هو يسيبلهم مساحة يتكلموا عربي، لأنهم ما يعرفوش غير العربي، وساعتها، بيعرضوا عليه رشوة، مبلغ ضخم جدًا، مبلغ، يا عزيزي، يعادل 10% من ميزانية بلده، مقابل إيه؟ مقابل تجميد هذا القانون لمدة 40 | Question | Khaleeji | 234 |
سنة. وهنا، يا عزيزي، "تشارل الخامس" في حركة دونالد ترامبية بيوافق! ليه؟ لأن الراجل كان عنده حروب كتير، ومحتاج تمويل، وانت عارف، يا عزيزي، الحرب بتجوّع! وللأسف، وقتها ما كانش فيه "إنفيديا" و"أمازون" و"ميتا" تمولّي الـBallroom! "فاحنا لقينا المورسكيين، يلّا، هات!" ونتيجة، يا عزيزي، لهذا الوضع العالمي المتوتر نجح المورسكي... | Question | Khaleeji | 234 |
في إن هما يعيشوا حياة شبه مستقرة. ولكن، يا عزيزي، زي ما انت عارف، الوضع بيتغير، المورسكيين كانوا على موعد مع حدث مرعب! "تشارل الخامس"، يا عزيزي، زي ما تقول كدا، فقد الشغف، سنة 1565، بيتنازل عن السُلطة لابنه وأخوه، بيدّي الجزء الأوروبي لأخوه "فرديناند"، الله أعلم دا "فرديناند" الكام! | Statement | Khaleeji | 210 |
وبيدّي الجزء الإسباني لابنه "فيليب التاني". "فيليب التاني" دا اللي مسك "إسبانيا" كان مشهور بعناده وقسوته، كان شايف نفسه سيف الكنيسة الكاثوليكية، والمسئول الأول عن تطهير العالم من كل ما هو ليس كاثوليكي، مسلمين، بروتسانت، أرثوذكس، يهود، كله! وبوصولنا 1566، بيكون عدّى على صفقة التجميد، اللي حكيتلك عنها، اللي كانت | Statement | Khaleeji | 221 |
بتوقّف استخدام اللغة العربية، 40 سنة بالتمام والكمال، والتجميد بينتهي، وبيتم تطبيق القانون بمنع تحدث اللغة العربية. المورسكيين، يا عزيزي، بيحاولوا يتفاوضوا تاني مع "فيليب"، ولكن اللحظة والظرف الزمني ما كانش في صالحهم خالص، في الفترة دي، يا عزيزي، "أوروبا" كانت في قلب المعمعة، العثمانيين عاملين هجوم جبار على جزيرة | Statement | Khaleeji | 223 |
"مالطا"، وبيستعدوا إن هما يضموها لمتتلكاتهم، Ctrl X + Ctrl V. في نفس الوقت، يا عزيزي، "فيليب" كان أنهى حربه مع الفرنساويين، ودا، زي ما تقول كدا، ريّح المشاكل الخارجية. وبعدها، يا عزيزي، قام قاعد قعدة الأب كدا يوم الجمعة، بيبص على اللي بيحصل في البيت، اكتشف إن فيه حاجة | Statement | Khaleeji | 191 |
اسمها المورسكيين، قاعدين فاضيين كدا، ما بيعملوش حاجة، "تعالوا! قاعدين كدا عايزين يجددوا 40 سنة في العربي كمان! فيه إيه؟!" بيرفض، يا عزيزي، "فيليب" مد التجديد، وبيعلن حظر اللغة العربية، ومش بس كدا، بيقوم مجود كمان، وبيقوم طالع بقانون البرجماتية، بموجب هذا القانون، بيؤمر بشن حرب كاملة، حرب على أي | Question | Khaleeji | 217 |
مظهر ثقافي عربي، ممنوع أي حد يتكلم عربي في "إسبانيا"! "اللي ما يعرفش إسباني، قُدّامه مهلة 3 سنين ياخد ، يا يتعلمه، يا يتحبس! مسلسلات إسباني، ، اتصرّف، مشكلتك انت! 3 سنين، أشوفك !" مش بس كدا، يا عزيزي، أي حد عنده كتاب عربي، هيسلمه للسُلطات بعد 30 يوم، ممنوع | Statement | Khaleeji | 200 |
Subsets and Splits
No community queries yet
The top public SQL queries from the community will appear here once available.